section_heading: Opis dobra
paragraph_text: Župna crkva sv. Ivana Krstitelja nalazi se uz glavnu cestu u središtu naselja Novo Čiče. Sagrađena je 1829. na mjestu starije građevine. To je jednobrodna longitudinalna građevina s plitkom apsidom te pravokutnim zvonikom ispred glavnog pročelja. Uz južni zid lađe nalazi se sakristija. Lađa je svođena češkim kapama, dok je svetište svođeno polukalotom. Zidovi su oslikani biljnim i geometrijskim motivima. Inventar (oltari, propovjedaonica, krstionica i dr.) većinom potječe iz vremena obnove crkve na početku 20. stoljeća. U neposrednoj blizini nalazi se župni dvor sagrađen 1830. Crkva je vrijedan je primjer sakralne kasnobarokne arhitekture turopoljskog kraja.